Bwrseriaethau Hyfforddi 2023/24  
  
Ymgeisiwch am fwrsari ar gyfer cyfleoedd hyfforddi, digwyddiadau ac ymgynghoriaeth. Byddwch yn ehangu ar eich sgiliau fel arddangoswr ffilmiau ac yn buddio’ch sefydliad.  
  
Cipolwg:

* **Cyllid:** hyd at £500
* **Ceisiadau:** rhaglen dreigl (4 wythnos cyn eich hyfforddiant)
* **Cyfnod y gweithgaredd:** Ebrill 2023 – Mawrth 2024
* **Nod:** Bwrsariaethau datblygu proffesiynol ar gyfer arddangoswyr ffilmiau**.**

**Cyflwyniad**   
Rydym ni, Canolfan Ffilm Cymru (CFfC) yn dathlu sinema. Rydym yn cefnogi sefydliadau sy’n dangos ffilmiau i gynulleidfaoedd cyhoeddus, o wyliau ffilmiau, i gymdeithasau a chanolfannau celf cymysg. Nod y gronfa hon yw dod â’r gorau o ffilmiau annibynnol y DU a ffilmiau rhyngwladol i gynulleidfaoedd ledled Cymru, gan wireddu blaenoriaethau [**strategaeth BFI Screen Culture 2033**](https://blog.bfi.org.uk/long-read/national-lottery-strategy/about-the-bfi-national-lottery-funding-plan/).

Rydym yn rhan o Rwydwaith Cynulleidfa Ffilm y BFI (FAN), sydd wedi derbyn cyllid Loteri Genedlaethol y BFI. Nod y cyllid yw cyrraedd cynulleidfaoedd ledled y DU, gan roi cyfleoedd iddynt fwynhau ystod eang o ffilmiau, waeth be fo’u lleoliad na’u hamgylchiadau.

Mae Chapter wedi’i benodi’n Sefydliad Arweiniol Canolfan Ffilm (SACFf) yng Nghymru. [Gweler enghreifftiau o brosiectau rydym wedi’u cyllido yma](https://canolfanffilmcymru.org/cy/amdanom-ni/).

**Beth yw bwrsariaethau hyfforddi?**Mae’r gronfa fwrsari hon yn galluogi staff a gwirfoddolwyr sefydliadau sy’n aelodau o Ganolfan Ffilm Cymru i ddatblygu eu sgiliau, gan fuddio’u sefydliad a’r rhwydwaith CFfC ehangach.

O fynychu cyfarfodydd strategol y tu allan i’ch awdurdod lleol i gyrsiau mwy dwys am farchnata neu godi arian – y nod cyffredinol yw datblygu cynulleidfaoedd ar gyfer ffilmiau annibynnol o’r DU a ffilmiau rhyngwladol a delweddau byw yn fwy cyffredinol o Gymru.   
 **Gall gweithgareddau gynnwys:**

* Cyrsiau hyfforddi (technegol, rhaglennu, datblygiad busnes, codi arian, Marchnata, amrywiaeth a chynhwysiant, AD, argyfwng hinsawdd etc.),
* CynadleddauCyfarfodydd,
* Gwyliau,
* Dangosiadau ac ymweliadau darganfod ffeithiau i gyrff eraill,
* Ymgynghoriaeth / cyngor arbenigol i gefnogi datblygiad model busnes eich sefydliad.

[Gweler enghreifftiau defnyddiol o gyrsiau yma](https://filmhubwales.org/en/funding/training/).

**Rydym yn annhebygol o gefnogi:**

* Rhywun sydd wedi derbyn bwrseriaeth o’r blaen i gymryd rhan yn yr un gweithgaredd fwy nag unwaith;
* Mwy nag un person fesul corff i gymryd rhan mewn cyfle neilltuol.

Os ydych chi’n gallu cyflwyno achos cryf dros gefnogaeth yn yr amgylchiadau yma, fe fydd eich cais yn cael ei ystyried.  
  
**Pwy all ymgeisio?**

* Staff a gwirfoddolwyr sefydliadau sy’n aelodau o Ganolfan Ffilm Cymru.
* Byddwn yn blaenoriaethu’r ymgeiswyr hynny sydd heb dderbyn cefnogaeth fwrsari o’r blaen.

[Sweler esiamplau o fwrsariaeth flaenorol yma](https://filmhubwales.org/en/funding/fhw-bursary-support-recipients/). **Efallai y bydd gennych ddiddordeb hefyd yn y dolenni canlynol:**

* [**Adnoddau CFfC**](https://filmhubwales.org/en/resources/) (yn cynnwys themâu megis hyfforddiant Cyngor Cymru i Bobl Fyddar, sinema awyr agored a rhaglennu ffilmiau byrion)
* **Fforwm Ffilmiau CFfC** (sesiynau rhaglennu chwarterol) - gwybodaeth a gylchredwyd yng nghylchlythyrau FHW.
* **Hub Helo** (digwyddiad blynyddol CFfC) - gwybodaeth a gylchredwyd yng nghylchlythyrau FHW.
* [**Dyddiau rhagddangos Ffilmiau Cymreig**](https://filmhubwales.org/en/projects/welsh-film-preview-days/) (gwyliwch ffilmiau Cymreig cyn iddynt gael eu rhyddhau, a hynny gydag arddangoswyr eraill)
* [**Ffilm Ifanc**](https://www.facebook.com/FfilmIfanc/) (cyngor i guraduron ifanc)
* [**Cynllun Llogi Offer ‘Cinema for All’**](https://cinemaforall.org.uk/equipment-hire-scheme/) (wedi’i leoli yng Ngwobrau Iris, Caerdydd)
* [**Pecyn Cymorth ‘Greening Your Cinema’ yr ICO**](https://filmhubwales.org/en/ico-green-cinema-toolkit/)

**Am faint y gallaf wneud cais?**

* Gall bwrsariaeth dalu am ffioedd, costau teithio a llety.
* Mae bwrsariaethau o hyd at £500 ar gael – uchafswm o 100% ar gyfer ffioedd a 50% ar gyfer costau teithio a llety. Byddwn hefyd yn ystyried costau gwrthbwyso carbon eich taith.
* Mae galw mawr am ein cronfa fwrsari, felly gofynnwn yn garedig i chi ond wneud cais am y cyfanswm rydych wir ei angen.

**Sut i wneud cais**

* Gellir gwneud cyflwyniadau ar sail treigl (heb ddyddiad cau penodol) ond dydyn ni ddim yn derbyn ôl-gyflwyniadau.
* Fe ddylech gyflwyno eich cais bwrseriaeth o leiaf bedair wythnos cyn i’r gweithgaredd ddigwydd.
* Gallwn ystyried eich cais o fewn amserlen fyrrach ond dylech ysgrifennu atom ar wahân yn gofyn am ein cyngor ar hyn cyn i chi ei gyflwyno.
* Rhaid i hyfforddiant ddigwydd o fewn y flwyddyn ariannol berthnasol a rhaid ei gwblhau erbyn Mawrth 2024.

**Gwneud penderfyniad**

* Caiff penderfyniadau eu gwneud gan uwch aelod o staff FHLO (Canolfan Ffilm Cymru).
* Gofynnwn i chi gofio bod galw mawr am y bwrsariaethau ac ni fydd modd cefnogi pawb, na chwaith darparu’r holl swm i bawb.
* Fe fyddwn yn rhoi blaenoriaeth i’r ceisiadau hynny sydd agosaf at ein blaenoriaethau.

**Blaenoriaethau ar gyfer cefnogaeth  
  
a) Byddwn yn blaenoriaethu ceisiadau sy’n datblygu sgiliau yn unol â** [**strategaeth BFI Screen Culture 2033**](https://blog.bfi.org.uk/long-read/national-lottery-strategy/about-the-bfi-national-lottery-funding-plan/)**:**

* **Cynulleidfaoedd ifanc** (25 oed ac iau) a theuluoedd,
* **Ecwiti a Chynhwysiant:** Chwalu ffiniau cymdeithasol, economaidd a daearyddol i gynulleidfaoedd,
* **Ymgysylltu â’r gynulleidfa** gyda dewis ehangach o ffilmiau a delweddau byw gan gynnwys ffilmiau annibynnol y DU (yn cynnwys ffilmiau o Gymru) a ffilmiau rhyngwladol, ffilmiau dogfen, teledu a thechnoleg ryngweithiol
* **Treftadaeth sgrin:** Rhagor o fynediad at gasgliadau archif cenedlaethol a rhanbarthol, sy’n adlewyrchu amrywiaeth Cymru
* **Cynaliadwyedd Amgylcheddol:** Ceisiadau sy’n ymdrechu i leihau eu heffaith ar yr amgylchedd.

[Gweler ein blaenoriaethau CAFf](https://filmhubwales.org/wp-content/uploads/2023/03/Funding-Priorities-2324-Cym.docx) am ragor o wybodaeth am y meysydd uchod.   
  
**b) Rydym hefyd am ddefnyddio ein Cynllun Bwrsariaeth i gefnogi Safonau Amrywiaeth y BFI (BFI Diversity Standards) sydd wedi’u diweddaru, drwy:**

* Galluogi pobl/cyrff o gymunedau lleiafrifol i gael mynediad i hyfforddiant a chyfleoedd datblygiad proffesiynol;
* Ehangu amrediad y ffilmiau sydd ar gael i gynulleidfaoedd gyda straeon, castiau, criw a lleoedd amrywiol yn cael eu darluno;
* Hybu cyfleoedd hyfforddi a fydd yn chwalu ffiniau cymdeithasol, economaidd a daearyddol (megis gwell fynediad i gynulleidfaoedd anabl).

**c) Mae gwerth cyhoeddus clir o’n buddsoddiad yn bwysig gan fod cyllid FAN yn dod o achosion da y Loteri Genedlaethol.**

**Atal Bwlio, Aflonyddu a Hiliaeth**

Mae llawer o waith i’w wneud i greu gweithleoedd diogel a pharchus ar draws y diwydiannau sgrin. Mewn ymateb i broblemau brys a systemig, datblygodd BFI a BAFTA set o [egwyddorion a chanllaw dim goddefgarwch](https://www.bfi.org.uk/about-bfi/policy-strategy/bullying-harassment-prevention) mewn ymgynghoriad â sefydliadau, undebau a chyrff o fewn y diwydiannau ffilm, teledu a gemau. Rydym yn annog ymgeiswyr i ddarllen a rhannu’r rhain gyda’u sefydliadau.  
  
Petaech am drafod unrhyw ymholiadau neu bryderon, gofynnwn i chi [ddarllen ein proses rhoi adborth a chysylltu â ni yma](https://www.filmhubwales.org/en/about-us/feedback-and-complaints/).  
  
**Ailgadarnhau**

Y cyflwyniadau cryfaf fydd y rhai sydd ym marn Canolfan yn amlwg yn sefydlu –

* Cydweddiad strategol gyda blaenoriaethau BFI2022 a’r Ganolfan;
* Cefogaeth i Safonau Amrywiaeth BFI;
* Y manteision a’r gwaddol penodol i’ch corff ac i’r rhwydwaith Canolfan ehangach
* Gwerth am arian;
* Cynaliadwyedd amgylcheddol.

**Gwerthusiadau a thaliadau**

* Cadwch y derbynebau gwrieddiol gan fod rhaid eu darparu ar gyfer yr holl gostau.
* Telir costau yn dilyn cwblhau’r ffurflen gwerthusiad bwrseriaeth a blog. Efallai y byddwn yn cyhoeddi’r blog i rannu gwybodaeth ddefnyddiol a hyrwyddo arfer gorau.
* Cyhoeddir a rhennir adroddiadau yn ddienw, oni bai eich bod yn rhoi caniatad i’ch enw a manylion eich corff gael eu rhannu i’r union ddiben yma.

**Camau Nesaf**  
Os hoffech drafod bwrseriaeth potensial gyda Chanolfan Ffilm Cymru cyn gwneud cais, cysylltwch os gwelwch yn dda gyda:

* Lisa Nesbitt, Swyddog Datblygu -   
  [lisa@filmhubwales.org](mailto:lisa@filmhubwales.org) / 02920 311067

# **Cyllid arall sydd ar gael**

* [Cronfa Arddangos Ffilmiau (CAFf)](https://canolfanffilmcymru.org/cy/cyllid/gronfa-gaff/) (datblygu cynulleidfaoedd mwy rhaglenni)
* [Potyn Pitshio CAFf](https://canolfanffilmcymru.org/cy/cyllid/potiau-cynnig/) (digwyddiadau unigol neu raglenni tymor byr)
* [Gwnaethpwyd yng Nghymru](https://canolfanffilmcymru.org/cy/cyllid/gwnaethpwyd-yng-nghymru/) (dylid ymgeisio i CAFf)
* [Gwyliau](https://canolfanffilmcymru.org/cy/cyllid/gwyliau/) (dylid ymgeisio i CAFf)

Os ydych yn chwilio am gyllid ar gyfer gweithgarwch na fedrwn ei ariannu, gwelwch ein [hadnodd codi arian](https://filmhubwales.org/en/resources/fundraising-resources/) ar gyfer dolenni allanol.

Rydym hefyd yn cynnig digwyddiadau rhwydweithio, cyrsiau hyfforddi, cefnogaeth marchnata a newyddion y diwydiant.  
  
**Dim yn aelod o Ganolfan Ffilm Cymru?**I ymaelodi, cwblhewch ein [Ffurflen Ymaelodi](https://canolfanffilmcymru.org/cy/ymaelodwch/).   
  
Mae [aelodaeth](https://canolfanffilmcymru.org/cy/aelodau/) am ddim i sefydliadau cymwys ac yn cynnig mynediad i’n hystod o gyllid, cefnogaeth a buddion.

## 